Հայաստանում առաջիկայում սպասվում են նոր ներքաղաքական զարգացումներ, որպիսիք պայմանավորված կլինեն Ռուսաստանի եւ Հայաստանի նախագահների՝ նոյեմբերին կայանալիք հանդիպմամբ: Այդ հանդիպումը ենթադրվում է, որ վճռորոշ է լինելու ղարաբաղյան խնդրին վերջնագիր լուծում տալու տեսակետից: Մեր կարծիքով Ռուսաստանի նախագահը Սերժիկ Սարգսյանին կառաջարկի նախ Ադրբեջանին վերադարձնել գրավյալ հինգ շրջանները, ապա կասկածի տակ կդնի Արցախի ինքնորոշման պահանջը՝ հայտարարելով, որ այդ հանրապետությունը ինքնակոչ է, քանզի ՄԱԿ-ի կողմից չի ընդունվում որպես միացյալ ազգերի ընտանիքի լիիրավ անդամ եւ որեւէ տեղ չի զբաղեցնում աշխարհի քաղաքական քարտեզին: Հավանաբար, Սերժիկ Սարգսյանը չի համարձակվի առարկել Պուտինի առաջարկին եւ կգնա զիջողության, ինչը Ադրբեջանի համար զորքերի առաջխաղացման նոր հնարավորություն կստեղծի: Եթե փորձի առարկել վերը նշված առաջարկին, ապա անխուսափելի կդառնա պատերազմը, որպիսի դեպքում հավանական է, որ կրկնվեն քառօրյայի անհավասար մարտերը, եւ մենք կրկին հարյուրավոր զոհեր կունենանք, տարածքներ կզիջենք: